באנון (גבינה)

באנון (בצרפתית: Banon) היא גבינה צרפתית המיוצרת באזור העיירה באנון שבפרובאנס, בדרום-מזרח צרפת.

הגבינה, הידועה גם בשם Banon à la feuille, היא גבינה לא מפוסטרת העשויה מחלב עיזים. צורתה עגולה, קוטרה כ־7 ס"מ, גובהה כ־2.5 ס"מ, משקלה כ־100 גרם. הגבינה חריפה, אינה מבושלת ואינה דחוסה. בתוכה פטה לבן, רך ועדין, והיא עטופה בעלי ערמונים ונקשרת בחוט רפיה לפני השיווק.

גבינה פרובנסלית מיוחדת הקרויה "גבינה חזקה" (Fromage fort) ממון ונטו נעשית באמצעות הנחת באנון צעירה בצנצנת חרס, תיבול שלו במלח ופלפל, כיסוי בחומץ ובאו דה וי (מין שנאפס), והתססה במרתף קריר. המרקחת מתפתחת לטעם עז ההולך ומתחזק, ויכולה להחזיק מעמד שנים רבות.

 היסטוריה 
גבינות עיזים קטנות נוצרו בגבעות היבשות של פרובנס מאז התקופה הרומית. הצורה שבה נמכרת באנון כיום פותחה לראשונה על ידי זוג בכפר פווימישל הסמוך לבאנון שבמחוז האלפים של פרובנאס עילית.

 ייצור 
תקופת הבשלה נמשכת שבועיים, ולאחריה הגבינה נטבלת ב"או דה וי" ונעטפת בעלי ערמונים שעברו ריכוך ועיקור על ידי הרתחה בתערובת של מים וחומץ. הגבינה במיטבה כאשר היא מיוצרת בין האביב לסתיו.

באנון זכתה בהסמכת כינוי מקור מבוקר ("Appellation d'Origine Contrôlée" – AOC) בשנת 2003.

 ראו גם 
 פונטינה
 רבלושון
 סטראקינו

 קישורים חיצוניים 


 Banon in Tout Un Fromage

קטגוריה:גבינות עיזים
קטגוריה:גבינות צרפתיות